CELEX: E2013P0018
Language: sl
Date: 2013-07-10 00:00:00
Title: Tožba Nadzornega organa Efte proti Islandiji, vložena 10. julija 2013 (Zadeva E-18/13)

10.10.2013   
            
            
               SL
            
            
               Uradni list Evropske unije
            
            
               C 294/5
            
         Tožba Nadzornega organa Efte proti Islandiji, vložena 10. julija 2013
   (Zadeva E-18/13)
   2013/C 294/05
   Nadzorni organ Efte, ki ga zastopajo Xavier Lewis, Auður Ýr Steinarsdóttir in Maria Moustakali, zastopniki Nadzornega organa Efte, 35 Rue Belliard, 1040 Bruselj, Belgium, je 10. julija 2013 na Sodišču Efte vložil tožbo proti Islandiji.
   Nadzorni organ Efte Sodišču Efte predlaga, naj:
   
               1.
            
            
               ugotovi, da Islandija s tem, ko v predvidenem roku (i) ni sprejela vseh ukrepov, potrebnih za izvajanje akta iz točke 21ar Priloge XX k Sporazumu o Evropskem gospodarskem prostoru (Direktiva 2001/81/ES Evropskega parlamenta in Sveta z dne 23. oktobra 2001 o nacionalnih zgornjih mejah emisij za nekatera onesnaževala zraka), kakor je bil prilagojen Sporazumu s Protokolom 1 k Sporazumu, ali (ii) o takih ukrepihni obvestila Nadzornega organa Efte, ni izpolnila svojih obveznosti iz akta in iz člena 7 Sporazuma EGP;
            
         
               2.
            
            
               Islandiji naloži plačilo stroškov postopka.
            
         Pravna podlaga in dejansko stanje ter navedeni tožbeni razlogi:
   
               —
            
            
               ta tožba Nadzornega organa Efte se nanaša na to, da se Islandija najpozneje do 3. decembra 2012 ni uskladila z obrazloženim mnenjem, ki ga je 3. oktobra 2012 podal Nadzorni organ Efte, namreč, da Islandija v svojo nacionalno zakonodajo ni prenesla Direktive 2001/81/ES Evropskega parlamenta in Sveta z dne 23. oktobra 2001 o nacionalnih zgornjih mejah emisij za nekatera onesnaževala zraka (akt) iz točke 21ar Priloge XX k Sporazumu o evropskem gospodarskem prostoru, kakor je bila prilagojena Sporazumu s Protokolom 1 k Sporazumu.
            
         
               —
            
            
               Nadzorni organ Efte ugotavlja, da Islandija ni ugovarjala dejstvu, da z izvajanjem člena 2 akta zamuja, in ne razpolaga s podatki, ki bi kazali, da je akt v celoti prenesen. Nadzorni organ Efte zato ugotavlja, da Islandija s tem, ko v predpisanem roku ni sprejela ukrepov, ki so nujni za izvajanje navedenega akta, oziroma ko ga o takih ukrepih ni obvestila, ni izpolnila svojih obveznosti iz člena 15 navedenega akta v povezavi s Sklepom Skupnega odbora št. 149/2009 in iz člena 7 Sporazuma EGP.